ປະທານສະພາແຫ່ງຊາດຫວຽດນາມເຂົ້າຮ່ວມວາລະປະຊຸມຄະນະບໍລິຫານງານ AIPA ຢູ່ມຽນມາ
ທ່ານນາງປະທານສະພາແຫ່ງຊາດ ຫວຽດນາມ ຫງວຽນທິກີມເງິນ
ເປັນຫົວໜ້າຄະນະເຂົ້າຮ່ວມ AIPA – 37
(ພາບ: TTXVN)
ຕອນເຊົ້າວັນທີ 30/09 ຢູ່ນະຄອນຫລວງ Nay Pyi Taw ມຽນມາ, ດຳເນີນລາວະປະຊຸມຄະນະບໍລິຫານງານສະມັດຊາລັດຖະສະພາລະຫວ່າງຊາດ ອາຊຽນ (AIPA). ວາລະປະຊຸມເປີດສາກໃຫ້ບັນດາການເຄື່ອນໄຫວຂອງ AIPA ຄັ້ງທີ 37 (AIPA - 37) ໂດຍ ມຽນມາ ເປັນປະເທດເຈົ້າພາບຈັດຕັ້ງ. ເຂົ້າຮ່ວມມີ 10 ຄະນະຜູ້ແທນລັດຖະສະພາຂອງບັນດາປະເທດເປັນສະມາຊິກ AIPA ລວມມີ: ບຣຸໄນ, ກຳປູເຈຍ, ອິນໂດເນເຊຍ, ລາວ, ມາເລເຊຍ, ຟີລີບປິນ, ສິງກະໂປ, ມຽນມາ, ໄທ ແລະ ຫວຽດນາມ. ຄະນະຜູ້ແທນຂັ້ນສູງສະພາແຫ່ງຊາດ ຫວຽດນາມ ໂດຍທ່ານນາງປະທານສະພາແຫ່ງຊາດ ຫວຽດນາມ ຫງວຽນທິກີມເງິນ ເປັນຫົວໜ້າຄະນະເຂົ້າຮ່ວມ AIPA – 37.
ເປີດສາກວາລະປະຊຸມ, ປະທານ AIPA – 36 ທ່ານປະທານສະພາຕ່ຳ ມາເລເຊຍ Tan Sri Datuk Seri Pandikar Amin Bin Haji Mulia ມອບໂອນຖານະຕຳແໜ່ງປະທານ AIPA ໃຫ້ ທ່ານ Mahn Win Khai Than ປະທານສະພາແຫ່ງຊາດ ປະທານສະພາສູງ ມຽນມາ. ຫລັງຈາກນັ້ນ ທ່ານ Mahn Win Khai Than ປະທານ AIPA – 37, ປະທານສະພາແຫ່ງຊາດ, ປະທານສະພາສູງ ມຽນມາ ເປັນປະທານວາລະປະຊຸມຄະນະບໍລິຫານງານ AIPA. ຄະນະບໍລິຫານງານໄດ້ພິຈາລະນາເລື່ອງແຕ່ງຕັ້ງທ່ານ Raneo E.Abu ຮອງປະທານສະພາຕ່ຳ ຟີລີບປິນ ຫົວໜ້າຄະນະສະມາຊິກລັດຖະສະພາ ຟີລີບປິນ ເຂົ້າຮ່ວມ AIPA – 37 ເປັນຮອງປະທານຄະນະບໍລິຫານງານ AIPA – 37.ຄະນະບໍລິຫານງານ AIPA ກໍ່ໄດ້ພິຈາລະນາ ແລະ ຮັບຮອງເອົາໂຄງການເຄື່ອນໄຫວ ແລະ ໂຄງການດຳເນີນງານຂອງ AIPA – 37, ໃນນັ້ນ ມີຫົວເລື່ອງບັນດາວາລະປະຊຸມຂອງຄະນະກຳມາທິການຕ່າງໆຂອງ AIPA; ພິຈາລະນາໄລຍະເວລາຈັດຕັ້ງ AIPA – 38 ແລະ ຫລາຍບັນຫາສຳຄັນອື່ນໆ.
(ແຫຼ່ງຄັດຈາກ VOV)